Diari Oficial de la Generalitat Valenciana


Sumari del DOGV 4764, del 31-05-2004 (2004/5523)

ORDE de 26 de maig de 2004, de la Conselleria de Justícia i Administracions Públiques, per la qual anuncia la convocatòria del I Premi CIVIS en matèria de règim local i organització territorial.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4764

Data del DOGV
:   31-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5523


Data del document
:   26-05-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * premi cultural
    * estudiant
    * distinció honorífica
    * administració local
    * universitat
    * municipi
    * funcionari

ORDE de 26 de maig de 2004, de la Conselleria de Justícia i Administracions Públiques, per la qual anuncia la convocatòria del I Premi CIVIS en matèria de règim local i organització territorial. [2004/5523]
  
La Conselleria de Justícia i Administracions Públiques, a través de la Direcció General d'Administració Local, segons el Decret 113/2003, d'11 de juliol, del Govern Valencià, pel qual s'aprova el seu Reglament Orgànic i Funcional, programa, gestiona i executa la política de la Generalitat Valenciana en matèria d'administració local, en especial l'estudi, informe i resolució dels assumptes referits al règim jurídic, personal, organització, béns i servicis de les entitats locals, així com l'organització territorial i la seua coordinació en el marc del que disposa l'Estatut d'Autonomia de la Comunitat Valenciana i la legislació sobre règim local.
  
Des d'este centre directiu es considera important impulsar, promoure i incentivar la realització d'activitats d'estudi i investigació sobre el règim local en general, màximament en un moment en què l'administració local cobra especial importància, no sols a nivell nacional sinó en el context de la Unió Europea, fruit tot això de l'aplicació de principis tals com el de descentralització i el de subsidiarietat.
  
Per tal de dinamitzar este tipus d'activitats es creen i convoquen els premis CIVIS, dirigits a aquelles persones o institucions que tinguen algun tipus de relació amb les matèries objecte de la convocatòria. Els premis CIVIS naixen amb vocació de continuïtat, i oferixen així un marc d'estabilitat necessari per a incentivar la reflexió sobre el complex univers municipal; concentren la seua atenció a la Comunitat Valenciana i tracten de correspondre, en la mesura que es puga, als esforços realitzats per mitjà del seu reconeixement i divulgació.
  
Així mateix, amb la present convocatòria s'ompli un desig detectat en tots els àmbits que tenen relació amb la problemàtica de les administracions locals, que és el de reconéixer públicament la dedicació i el meritori esforç de persones i institucions al servici del municipalisme.
  
Per tot això, d'acord amb les funcions de la citada direcció general i a proposta d'esta, fent ús de les atribucions que em conferix l'article 35 de la Llei 5/1983, de la Generalitat Valenciana, de 30 de desembre, del Govern Valencià, modificada per la Llei 1/2002, de 26 de febrer, i de les atribucions conferides pel Decret Legislatiu, de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana,
  
ORDENE
  
Primer. Convocatòria
  
La Conselleria de Justícia i Administracions Públiques, a proposta de la Direcció General d'Administració Local, convoca el I Premi CIVIS, d'investigació i difusió del règim municipal i organització territorial de l'administració local de la Comunitat Valenciana, per a l'exercici de 2004.
  
La present convocatòria es finançarà amb la dotació pressupostària per al present exercici de la línia de subvenció T4203000, inclosa en la secció, servici i programa 47.85.702.46 d'administració local.
  
Segon. Objectius
  
La creació del Premi CIVIS pretén, com a objectiu general, contribuir a la promoció del coneixement i la investigació de qualsevol matèria que afecte l'administració local, i presta especial atenció a:
  
- Fomentar alternatives de gestió que milloren el grau d'economia, eficiència i eficàcia, per tal d'obtindre mesures que milloren les polítiques de recursos humans, organització, procediments i tècniques de gestió de l'administració local.
  
- Ajudar que els resultats de la investigació es materialitzen en aplicacions operatives per a la gestió i resolució dels problemes que amb caràcter més habitual se'ls solen plantejar a les entitats locals.
  
- Accelerar els processos de reforma, innovació, canvi i modernització del sector públic local.
  
- Impulsar l'estudi dels governs locals en l'àmbit internacional, per tal d'utilitzar-lo per al desenvolupament del règim local valencià.
  
- Fomentar i donar suport la creació de grups i línies d'investigació en matèries relacionades amb l'administració local.
  
Així mateix, es pretén expressar un reconeixement públic a aquelles persones o institucions que hagen destacat, en la seua trajectòria professional o en el desenvolupament de les seues activitats, per la seua dedicació als assumptes municipals vinculats a la Comunitat Valenciana.
  
Tercer. Bases
  
La present convocatòria es regirà per les bases que figuren incloses com a annex I a esta orde.
  
Quart. Delegació
  
Es delega el director general d'Administració Local per a la facultat de concedir estos premis i se l'autoritza perquè dicte les resolucions i adopte les mesures que siguen necessàries per al compliment i desenvolupament d'esta orde, així com per a resoldre totes les incidències que es plantegen en la seua interpretació i execució, de conformitat amb l'article 47 del Decret Legislatiu, de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
DISPOSICIÓ FINAL
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
Contra la present orde, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 26 de maig de 2004
  
El conseller de Justícia i Administracions Públiques,
  
VÍCTOR CAMPOS GUINOT
  
ANNEX I
  
Bases de la convocatòria
  
Primera. Naturalesa i objecte de la convocatòria
  
Es convoca el I Premi CIVIS d'investigació i difusió del règim municipal i organització territorial de l'administració local de la Comunitat Valenciana, que s'atorgarà durant l'exercici 2004. El I Premi CIVIS es concedirà d'acord amb les següents modalitats:
  
1. Premis d'Investigació: es convoquen tres premis a la investigació en matèries relacionades amb el règim local i l'organització territorial, que es corresponen amb cada una de les següents categories:
  
a) Premi CIVIS d'Investigació per a estudiants universitaris
  
b) Premi CIVIS d'Investigació per al personal al servici de l'administració local
  
c) Premi CIVIS d'Investigació de lliure concurrència.
  
2. Premi d'Honor: s'atorgarà un premi honorífic a aquelles persones o institucions que acrediten mèrits extraordinaris en la seua dedicació professional o en la seua activitat institucional en favor del municipalisme valencià
  
Segona. Contingut dels treball
  
Els treballs d'investigació hauran de ser originals i versaran sobre temes relacionats amb l'administració local i l'organització territorial en les àrees del dret (constitucional, comunitari, autonòmic, administratiu, etc.), l'economia (anàlisi econòmica, economia pública, economia aplicada, direcció d'empreses, management, màrqueting, etc.), història, sociologia, ciències polítiques o qualsevol altra especialitat.
  
En els treballs d'investigació que concórreguen per les categories dels apartats 1. b) i c) de la base primera, es valoraran especialment els següents continguts:
  
- Noves formes d'organització politicoadministrativa dels ens locals. Gestió de qualitat.
  
- El paper de les instàncies locals en el nou escenari europeu.
  
- Descentralització de competències i tipologies de municipis.
  
- Nous models de finançament de les hisendes locals.
  
- Organització territorial i noves fórmules associatives per a la prestació dels servicis públics locals.
  
Tercera. Aspirants
  
1. Premis CIVIS d'Investigació: podran concórrer a l'obtenció d'estos premis els ciutadans amb nacionalitat dels països de la Unió Europea.
  
Les categories dels apartats 1.a) i 1.b) de la base primera estan restringides als col·lectius a què es referixen, però la categoria 1.c) queda oberta a totes les persones interessades, encara que pertangueren als citats col·lectius.
  
2. Premi d'Honor: podran accedir a la condició de candidats els qui siguen proposats davant la Secretaria Autonòmica d'Administracions Públiques per qualsevol entitat, corporació o associació, pública o privada, que tinga vinculació, per raó del seu objecte social o l'exercici de la seua activitat, amb el món local valencià, per qualsevol universitat de la Comunitat Valenciana o pels municipis de la Comunitat Valenciana.
  
La nominació haurà d'estar justificada en base als mèrits que es considere que concorren en la persona o institució a què es referisca.
  
Quarta. Requisits i terminis
  
1. Premis CIVIS d'Investigació: dels treballs que concursen hauran de presentar-se cinc exemplars, en format DIN A-4, amb 30 línies per pàgina i 60 caràcters per línia, i estaran redactats en qualsevol de les dues llengües oficials de la Comunitat Valenciana. La seua extensió no podrà excedir, en les categories a) i b) de l'apartat 1 de la base primera, de cinquanta pàgines; i en la categoria c) de dos-centes cinquanta pàgines.
  
En la categoria c) s'adjuntarà també un resum (amb el mateix format) del treball realitzat, amb una extensió màxima de 10 pàgines, que incloga els aspectes més rellevants de la investigació i, en especial, les seues conclusions i aplicacions.
  
El treball es presentarà també en suport informàtic.
  
La presentació dels treballs es realitzarà a la seu de la Secretaria Autonòmica d'Administracions Públiques (carrer Miquelet, núm. 5, 46649 València). El termini de presentació dels treballs finalitzarà el 15 d'octubre de 2004.
  
Els treballs s'acompanyaran d'un sobre tancat en l'interior del qual figuraran el nom, DNI i el domicili a efectes de notificacions de l'autor. En l'exterior de dit sobre es farà constar el pseudònim i el títol del treball.
  
El mateix treball només es podrà presentar a una de les categories previstes en la base primera.
  
Finalitzat el termini de presentació, i una vegada rebuts els treballs, es publicarà en el tauler d'anuncis de la Secretaria Autonòmica d'Administracions Públiques una relació dels presentats i els seus corresponents pseudònims.
  
2. Premis d'Honor: el termini de presentació de candidats serà el mateix que l'establit per a la presentació de treballs i haurà de constar l'acord de l'òrgan de govern de l'entitat que el proposa.
  
Cinquena. Jurat
  
El jurat, presidit pel conseller de Justícia i Administracions Públiques, estarà format per un nombre de membres que oscil·larà entre quatre i sis, designats per la Conselleria de Justícia i Administracions Pública entre investigadors, tècnics i personalitats rellevants en les matèries objecte de la present Convocatòria.
  
Així mateix, es designarà un secretari del jurat, que actuarà amb veu però sense vot.
  
Sisena. Contingut dels premis
  
1. Els premis d'investigació es componen d'una dotació econòmica i la publicació dels treballs premiats.
  
2. La dotació econòmica serà la següent:
  
a) El Premi CIVIS per a Estudiants Universitaris té una dotació econòmica de 1.370 euros.
  
b) El Premi CIVIS per al Personal al Servici de l'Administració Local té una dotació econòmica de 2.250 euros.
  
c) El Premi CIVIS de Lliure Concurrència té una dotació econòmica de 5.400 euros.
  
3. Publicació:
  
a) La Conselleria de Justícia i Administracions Públiques publicarà els treballs premiats, sense perjuí de la propietat intel·lectual de l'autor o autors.
  
L'autor o autors guanyadors dels premis es comprometen a fer constar esta circumstància en les publicacions que, si és procedent, es realitzen d'estos estudis, així com a remetre, a la citada Secretaria Autonòmica, dos exemplars de l'edició corresponent.
  
b) A efectes exclusivament de la seua publicació, el jurat podrà seleccionar fins a cinc treballs en cada una de les categories.
  
Setena. Atribucions del jurat
  
1. El jurat podrà declarar desert el premi en qualsevol de les seues categories. En eixe cas, alternativament, podrà realitzar fins a dos mencions especials, entre les quals es distribuirà l'import en metàl·lic previst per al premi, i recomanar, en el cas que ho considere oportú, la seua publicació.
  
2. El jurat podrà proposar en qualsevol moment la revocació de la concessió del premi si s'acreditara l'incompliment d'alguna de les presents bases.
  
Vuitena. Acceptació de les bases
  
La participació en esta convocatòria implica l'acceptació de totes les seues bases i de la decisió del jurat, a qui correspondrà resoldre quants dubtes i reclamacions es presenten, i les seues decisions últimes seran inapel·lables.
  
Novena. Resolució
  
Es delega el director general d'Administració Local per a la resolució d'esta convocatòria, la qual es dictarà en base al veredicte vinculant del jurat, i tindrà lloc, en tot cas, abans que transcórreguen 3 mesos des de l'acabament del termini per a presentar els treballs.
  
La resolució de la convocatòria serà publicada en el Diari Oficial de la Generalitat Valenciana, i exposada a la seu de la Secretaria Autonòmica d'Administracions Públiques
  
Deu. Obligacions de les persones premiades
  
Les persones premiades conforme a l'apartat 1 de la base primera es comprometen a:
  
1. Aportar prèviament al cobrament del premi, certificat acreditatiu d'estar al corrent de les seues obligacions tributàries amb l'administració estatal i autonòmica i la fitxa de manteniment de tercers, d'acord amb el model que es facilita en l'annex II.
  
2. Assumir les actuacions de control financer que corresponguen a la Intervenció General en relació al premi concedit.
  
3. Comunicar a la Secretaria Autonòmica d'Administracions Públiques l'obtenció d'ajudes per la mateixa finalitat, procedents de l'administració pública o ens públics o privats.
  
Onze. Pagament
  
El pagament de la totalitat de l'import es realitzarà una vegada publicada pel director general d'Administració Local la resolució d'adjudicació dels premis.
  
Dotze. Normativa supletòria